da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da da da de da da da da de da da da da sv da da en de da en da da da da da da en da da en da da en da da en da en nn da da da en da da da da da da da en da en da da nn en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Forhøjet blodtryk - hvad kan du selv gøre? - Medicin.dk
Bliv klogere på forhøjet blodtryk. Få svar på, hvorfor forhøjet blodtryk kaldes for den stille dræber.
Digoxin 62,5 mikrogram er i restordre
Hvem får forhøjet blodtryk?
Alle kan få forhøjet blodtryk, men det er mest udbredt hos personer over 50 år. Det er meget sjældent, at man finder en årsag til forhøjet blodtryk. Der findes sygdomme i nyrerne, binyrerne og stofskiftesygdomme, som kan være årsag til forhøjet blodtryk. Arvelige anlæg spiller også en rolle.
Du har øget risiko for at få forhøjet blodtryk, hvis du:
spiser meget salt og fed mad
får for lidt motion
bruger visse typer medicin fx binyrebarkhormon og slankepiller.
Hvad kan du selv gøre?
Du kan mindske risikoen for at få forhøjet blodtryk, eller du kan nedbringe dit blodtryk, hvis det allerede er forhøjet, ved at ændre i dine levevaner:
Forhøjet blodtryk forværres af rygning. Det skyldes, at nikotin i tobakken øger frigivelsen af blandt andet adrenalin. Adrenalin får kroppens små blodkar til at trække sig lidt sammen, og samtidig får det hjertet til at slå lidt hurtigere, og så øges blodtrykket.
2. Tab dig i vægt
Hvis du er overvægtig og taber dig, kan det være med til at sænke dit blodtryk. Du skal spise færre kalorier enten ved at spise mindre mad eller spise mad, der indeholder få kalorier som fx frugt og grøntsager. Læs mere om kostråd længere nede på siden.
Det er en god ide samtidig at øge din fysiske aktivitet, hvis du gerne vil tabe dig. Fysisk aktivitet bevarer din muskelmasse, og høj muskelmasse øger stofskiftet og dermed vægttabet. Efter et vægttab skal du fortsat spise færre kalorier og gerne røre dig mere end tidligere, hvis du skal holde vægten nede.
Hvis du vil sænke dit blodtryk med motion, skal du træne mindst ½ time hver dag - og gerne mere. Det er mængden og ikke intensiteten af træningen, som giver den gode effekt.
Personer med forhøjet blodtryk kan sænke deres diastoliske blodtryk (det lave tal) med ca. 5 millimeter kviksølv (mmHg) ved at motionere en halv time hver dag. Træningen kan fx være jogging, svømning, cykling eller en rask spadseretur.
Hvis dit blodtryk er over 140/90, bør du tale med din læge, inden du begynder at motionere.
Dit hjerte belastes, når du har forhøjet blodtryk, fordi det tvinges til at arbejde hårdere for at pumpe blodet rundt. Samtidig vil det øgede tryk i karrene øge risikoen for åreforkalkning. Hvis du spiser hjerterigtigt, nedsætter du risikoen for at udvikle eller forværre hjertesygdom. Hjerteforeningen har udarbejdet en række anbefalinger for, hvordan du kan sammensætte din kost, så du passer bedst på dit hjerte.
Andre gode råd, hvis du har forhøjet blodtryk
Følg lægens råd om forebyggelse og behandling.
Hvis blodtrykket kræver medicinsk behandling, er du sandsynligvis nødt til at tage medicinen resten af dit liv.
Fortsæt med din medicin, selv om du føler dig rask og frisk. Du bør aldrig stoppe med medicinen, uden først at have talt med din læge.
Læs om sygdommen Forhøjet blodtryk.
Se Sundhedsstyrelsens anbefalinger om alkohol.
Kilder: Min.medicin.dk og hjerteforeningen.dk.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø